Etter at tyske organisasjoner hadde blitt oppløst av de allierte i 1947, anerkjente IOK i 1950 det omorganiserte Nationales Olympisches Komitee für Deutschland som nasjonal olympisk komité for hele Tyskland med base i Vest-Tyskland. Grunnet den kalde krigen ble den østtyske staten, Den tyske demokratiske republikk, dannet i oktober 1949 og en separat nasjonal olympisk komité for Øst-Tyskland ble etablert i 1951. Den ble ikke anerkjent med en gang av IOK, som frem til 1965 krevde at utøvere fra Øst-Tysklands olympiske komité skulle slå seg sammen med det tyske laget representert av komitéen i Vest-Tyskland. Dette laget deltok fra 1956 til 1964, og er av IOK i ettertid gitt navnet Det forente Tyskland ( – ), men ble på den tiden kun betegnet som – .